'La Riera' tanca la temporada com a líder del dia
El Gran Premi d'Alemanya, un dels més vistos de l'any per TV3
2 min. Barcelona 21/07/2014 09:41
260x366 'La Riera' va ser l'emissió més vista d'aquest diumenge 'La Riera' va ser l'emissió més vista d'aquest diumenge
L'últim capítol de la temporada de 'La Riera' va ser l'emissió televisiva més vista d'aquest diumenge a Catalunya. L'episodi que tancava la cinquena etapa de la sèrie va reunir 523.000 persones i va fer un 19,6% de 'share', el catorzè millor registre del curs. La xifra és inferior a la de l'últim capítol del curs passat, però en aquella ocasió la sèrie no va poder passar del segon lloc del dia.
L'expectació per saber com es resoldria el judici de la Mercè i què passaria entre el Sergi i la Maribel va empènyer també enlaire l'audiència de l'espai que va precedir la sèrie, el '30 minuts', que va situar el reportatge 'El coratge de la Malala' com el dotzè més vist de la temporada, malgrat que era una redifusió d'un treball que ja s'havia vist a l'octubre. El reportatge va tenir 481.000 seguidors i un 16,7% de quota de pantalla, i va ser la quarta emissió més vista del dia. El principal rival de TV3 durant el 'prime time' va ser la pel·lícula 'El reino de los cielos', que va aportar a La 1 400.000 espectadors i un 'share' del 14,9%.
Pel que fa al Gran Premi d'Alemanya de Fórmula 1, la transmissió de TV3 va tenir 494.000 seguidors i un 27,8% de quota, de manera que es va situar al tercer lloc del dia, per darrere del 'Telenotícies vespre'. A més, va ser la tercera cursa més vista de l'any pel canal públic. En canvi, la narració d'Antena 3 va quedar molt més curta, amb 254.000 espectadors i un 14,3% de 'share', lluny dels millors resultats de la temporada.
Tot plegat va permetre a TV3 tancar el dia com la cadena més vista. Aquests són els canals que van ocupar les deu primeres posicions:
Neox:2,6%
'La Riera': 1.000 capítols en xifres